આ લોકો અમદાવાદનાં દરેક નાકાં અને ખૂણેખાંચરે જઈને તેમને ‘સિટીશોર’ સાથે જોડવા માગે છે. ત્યારબાદ અન્ય શહેરોમાં પણ આ મોડલને અપનાવવાની યોજના છે. હાલમાં જ તેમણે એક અભિયાન ચલાવીને કેટલાક લોકોને પોતાને ત્યાં નોકરીએ રાખ્યા છે. આ અભિયાનનું નામ ’ધ બેસ્ટ જોબ ઇન અમદાવાદ’ રાખવામાં આવ્યું હતું. જેમાં એવા લોકોની શોધ કરી હતી કે જે લોકો ફિલ્મો જોવાના, ખાવા-પીવાના, ખરીદી કરવાના, ટ્વિટર અને ફેસબૂકને પસંદ કરવા ઉપરાંત અન્ય લોકોને મળવાનો શોખ ધરાવતા હોય.